— Выхоўваць імкнуся перш за ўсё пачуццё патрыятызму і любоў да Радзімы, таго краю, дзе нарадзіўся і вырас, гонару за яго, а таксама павагу да бацькоў, беражлівыя адносіны да ўсяго жывога, — гаворыць Васіль Аляксандравіч. – Перад тым, як нешта зрабіць, неабходна прадбачыць таксама і магчымыя вынікі, асэнсаваць іх. У жыцці я прытрымліваюся прынцыпаў “Не падмані, не нашкодзь неабдуманым словам, учынкам”. Самае балючае – здрада блізкага чалавека, сябра. Рыхтую навучэнцаў да таго, што часта ў жыцці добрае і дрэннае пазнаецца праз боль няўдач і памылак. І, канечне ж, сваю “навуку” заўсёды імкнуся падмацоўваць канкрэтнымі прыкладамі.